b'\n_START_ARTICLE_\nMehmed Uzun\n_START_PARAGRAPH_\nMehmed Uzun (1953 Siverek, Turkki \xe2\x80\x93 11. lokakuuta 2007 Diyarbak\xc4\xb1r, Turkki) oli turkkilais-ruotsalainen kurdikirjailija. Uzun kirjoitti useita kirjoja kurdin, turkin ja ruotsin kielell\xc3\xa4. H\xc3\xa4n kuului modernin kurdikirjallisuuden johtavimpiin hahmoihin._NEWLINE_Uzun joutui pakenemaan vuonna 1977 Ruotsiin, kun h\xc3\xa4net tuomittiin vankilaan separatistina toimittuaan kurdilehti Rizgazin toimitusp\xc3\xa4\xc3\xa4llikk\xc3\xb6n\xc3\xa4. Kurdinkielen k\xc3\xa4ytt\xc3\xb6 oli viel\xc3\xa4 tuolloin kielletty\xc3\xa4 Turkissa. T\xc3\xa4m\xc3\xa4n pannan Turkin hallitus kumosi vasta vuonna 1990. Viel\xc3\xa4 t\xc3\xa4m\xc3\xa4nkin j\xc3\xa4lkeen kurdinkielell\xc3\xa4 ei saanut opetusta ja Uzun sai uudestaan separatistisyytteet vuonna 2000 vaadittuaan kurdinkielist\xc3\xa4 opetusta. H\xc3\xa4n ei ollut kuitenkaan suosittu kurdiradikaalienkaan keskuudessa, sill\xc3\xa4 h\xc3\xa4n kritisoi usein kapinallisten v\xc3\xa4kivallan k\xc3\xa4ytt\xc3\xb6\xc3\xa4._NEWLINE_Pakolaisaikanaan Uzunista tuli Ruotsin kansalainen. H\xc3\xa4n vietti Ruotsissa yhteens\xc3\xa4 28 vuotta el\xc3\xa4m\xc3\xa4st\xc3\xa4\xc3\xa4n. Turkkiin Uzun palasi vasta vuonna 2005 sairastuttuaan vatsasy\xc3\xb6p\xc3\xa4\xc3\xa4n. Uzun kuoli 11. lokakuuta 2007._NEWLINE_Uzun oli naimisissa ja h\xc3\xa4nell\xc3\xa4 oli kaksi lasta.'